Diari Oficial de la Generalitat Valenciana


Sumari del DOGV 7582, del 30-07-2015 (2015/6877)

RESOLUCIÓ de 27 de juliol de 2015, de la consellera d'Agricultura, Medi Ambient, Canvi Climàtic i Desenvolupament Rural, per la qual es deleguen determinades competències en els distints òrgans de la conselleria.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7582

Data del DOGV
:   30-07-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/6877


Data del document
:   27-07-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 27 de juliol de 2015, de la consellera d'Agricultura, Medi Ambient, Canvi Climàtic i Desenvolupament Rural, per la qual es deleguen determinades competències en els distints òrgans de la conselleria. [2015/6877]  
Per Decret 7/2015, de 29 de juny, del president de la Generalitat, es determinen les conselleries en què s'organitza l'administració de la Generalitat, i és la d'Agricultura, Medi Ambient, Canvi Climàtic i Desenvolupament Rural una de què formen part de l'estructura de la nostra administració autonòmica.  
A fi de dotar de major agilitat a la gestió dels assumptes la competència de la qual té assignada la Conselleria d'Agricultura, Medi Ambient, Canvi Climàtic i Desenvolupament Rural, i d'acord amb el principi d'eficàcia que regeix l'actuació de les administracions públiques, es considera oportú delegar determinades competències en els distints òrgans de la conselleria.  
En virtut d'això, i de conformitat amb el que disposen els articles 28 i 63 de la Llei del Consell, i en els articles 13 i 14 de la Llei de Règim Jurídic de les Administracions Públiques i del Procediment Administratiu Comú, resolc:  
  
Primer  
Delegar en les persones titulars de la Secretaria Autonòmica d'Agricultura i Desenvolupament Rural, i de la Secretaria Autonòmica de Medi Ambient i Canvi Climàtic, en les matèries directament atribuïdes als seus respectius àmbits de gestió, l'exercici de les competències següents:  
1. Resoldre els recursos administratius i la suspensió de l'execució dels actes impugnats, en les matèries pròpies de les direccions generals.  
  
2. Resoldre els expedients sancionadors en les matèries pròpies de les direccions generals.  
3. La revisió d'ofici dels actes administratius nuls de ple dret i la declaració de lesivitat dels actes administratius anul·lables dictats pels òrgans de la Conselleria i per les entitats autònomes o ens públics adscrits a la Conselleria.  
4. La resolució dels procediments instats per a delimitar la responsabilitat patrimonial de l'administració, als que es refereixen els articles 139 i següents de la Llei de Règim Jurídic de les Administracions Públiques i del Procediment Administratiu Comú.  
5. La resolució i concessió d'ajudes, així com les facultats relatives a la modificació, revocació i reintegrament d'aquestes, en les matèries pròpies dels centres directius dependents de les secretàries autonòmiques, llevat que la persona titular de la Conselleria, en les corresponents bases reguladores, establisca una altra cosa.  
  
Segon  
Delegar en la persona titular de la Secretaria Autonòmica de Medi Ambient i Canvi Climàtic, l'exercici de les següents competències.  
  
1. La iniciació dels procediments de declaració dels espais naturals protegits i dels procediments d'aprovació o de revisió dels plans d'ordenació dels recursos naturals i dels plans rectors d'ús i gestió dels espais naturals protegits.  
2. La iniciació dels procediments de declaració de zones especials de conservació i de zones d'especial protecció per a les aus pertanyents a Xarxa Natura 2000 i dels procediments d'aprovació o revisió de les normes de gestió d'estos espais.  
  
Tercer  
Delegar en la persona titular de la Subsecretaria de la Conselleria d'Agricultura, Medi Ambient, Canvi Climàtic i Desenvolupament Rural, l'exercici de les competències següents:  
1. Resoldre els recursos administratius i la suspensió de l'execució dels actes impugnats, en les matèries pròpies de la subsecretaria.  
2. Resoldre els recursos administratius d'alçada que s'interposen contra les resolucions de les secretaries autonòmiques d'Agricultura i Desenvolupament Rural i de la Secretaria Autonòmica de Medi Ambient i Canvi Climàtic.  
3. Resoldre els expedients sancionadors en les matèries pròpies de la subsecretaria.  
4. Les facultats ordinàries en matèria de contractació administrativa i de dret privat, incloses les distintes fases d'ordenació de la despesa, tot això amb el límit de 200.000 euros, IVA exclòs, i queda així mateix exceptuades les facultats de contractació que es deleguen en altres òrgans.  
5. Les facultats ordinàries de contractació en els contractes d'adquisició centralitzada, així com en els contractes menors dels capítols II i VI imputables a la Subsecretaria, incloses les distintes fases d'ordenació de la despesa.  
6. Els actes relatius a la tramitació, aprovació i resolució de les ordes d'execució als ens instrumentals de l'Administració de la Generalitat, tot això amb el límit de 200.000 euros, IVA exclòs.  
7. La sol·licitud de designació de representant de la Intervenció Delegada per a assistir als actes de recepció dels contractes adjudicats per la Conselleria així com de les ordes d'execució efectuades, de conformitat amb el que preveu l'article 2 del Decret 137/2012, de 14 de setembre, del Consell, excepte en aquells supòsits en què esta facultat es delegue en altres òrgans.  
8. La resolució de la devolució de les fiances i avals constituïts a favor de la Conselleria en tots els expedients de contractació, i en els de subvencions del programa corresponent a la Subsecretaria.  
9. La facultat per a resoldre les reclamacions prèvies a la via judicial civil i laboral.  
10. Aprovar les modificacions pressupostàries que siguen competència de la Conselleria, dins dels límits legals i pressupostaris vigents, a proposta del departament corresponent, així com les propostes d'aprovació d'aquells expedients de modificació pressupostària l'aprovació de les quals corresponga a altres òrgans de la Generalitat.  
  
11. La retenció de crèdits de les caixes pagadores.  
12. L'exercici de la potestat disciplinària en els termes establits en la normativa en matèria de funció pública, excepte aquelles facultats delegades en altres òrgans.  
13. L'autorització al personal al servei de la Conselleria per a efectuar viatges a l'estranger.  
14. La tramitació i resolució dels expedients d'interessos de demora, inclosa la retenció del crèdit, l'autorització de gastos, disposició i liquidació del crèdit exigible i sol·licitud d'ordenació de pagaments del capítol III, en l'àmbit del seu corresponent programa pressupostari.  
  
15. Les actuacions necessàries per a la gestió del patrimoni de la Generalitat adscrit a la Conselleria.  
16. La resolució i concessió d'ajudes a càrrec dels capítols IV i VII, així com les facultats relatives a la modificació, revocació i reintegrament d'aquestes, en les matèries pròpies de la subsecretaria, llevat que la persona titular de la Conselleria en les corresponents bases reguladores, establisca una altra cosa, així com l'aprovació dels justificants, el reconeixement d'obligacions i les propostes de pagament.  
  
17. Actes relatius a ingressos pressupostaris i fons extrapressupostaris.  
18. Actes necessaris per a la tramitació d'expedients de despesa d'operacions financeres.  
19. Demanar el dictamen preceptiu del Consell Jurídic Consultiu de la Comunitat Valenciana en els casos que estableix l'article 10 de la Llei 10/1994, de 19 de desembre, de la Generalitat, així com comunicar a l'esmentat òrgan consultiu les resolucions i disposicions generals adoptades sobre assumptes dictaminats pel Consell Jurídic Consultiu d'acord amb el que disposa l'article 7 del Decret 138/1996, de 16 de juliol.  
  
  
Quart  
Delegar en les persones titulars de les direccions generals d'aquesta Conselleria, l'exercici de les competències següents:  
1. L'aprovació de la despesa i adjudicació dels contractes menors dels capítols II i VI dels seus corresponents programes pressupostaris, incloses les distintes fases d'ordenació de la despesa, i la sol·licitud de designació de representant de la Intervenció Delegada per a assistir als actes de recepció d'aquests contractes, de conformitat amb el que preveu l'article 2.2 del Decret 137/2012, de 14 de setembre, del Consell.  
  
2. L'aprovació dels justificants, reconeixement d'obligacions i propostes de pagament dels capítols IV i VII dels seus corresponents programes pressupostaris.  
3. L'aprovació de les factures o documents justificatius de valor equivalent i de les certificacions d'obra dels capítols II i VI dels seus corresponents programes pressupostaris.  
4. La devolució d'avals i garanties prestats pels beneficiaris de subvencions, en l'àmbit dels seus corresponents programes pressupostaris.  
  
5. La iniciació, tramitació i resolució dels expedients d'expropiació forçosa en les matèries de la seua competència i l'aprovació de la despesa que això comporta.  
6. L'obertura del període d'informació reservada previ a la iniciació dels procediments disciplinaris, que afecten el personal adscrit al seu centre directiu.  
7. La tramitació i resolució dels expedients d'interessos de demora, inclosa la retenció del crèdit, l'autorització de gastos, disposició i liquidació del crèdit exigible i sol·licitud d'ordenació de pagaments del capítol III, dels seus corresponents programes pressupostaris.  
  
  
Cinqué  
Delegar en la persona titular de la Subsecretaria i direccions generals, en l'àmbit de les seues respectives matèries i en els seus corresponents programes pressupostaris, l'exercici de les competències següents:  
1. L'aprovació definitiva d'estudis, avantprojectes i projectes en matèria de contractació, amb relació a aquelles obres o treballs que es realitzen a càrrec dels seus corresponents programes pressupostaris.  
2. El nomenament de director facultatiu de l'obra o treball, de coordinador en matèria de seguretat i salut durant l'elaboració dels projectes d'obres o la seua execució i de representant de l'administració en la seua recepció, amb relació a aquelles obres o treballs que es realitzen a càrrec dels seus respectius programes pressupostaris.  
3. Aprovar els programes de treball i els plans de Seguretat i Salut en el treball establits en l'article 7 del Reial Decret 1627/199, de 24 d'octubre, així com l'acceptació del Pla de gestió de residus de la construcció regulats per Reial Decret 105/2008, d'1 de febrer, amb relació a aquelles obres o treballs que es realitzen a càrrec dels seus respectius programes pressupostaris.  
4. La tramitació i resolució de quants documents administratius siguen necessaris per a la concessió i gestió de les transferències, que amb caràcter nominatiu, figuren en la Llei de Pressupostos de la Generalitat o siguen aprovades pel Consell, dels seus corresponents programes pressupostaris.  
5. Els actes administratius que s'hagen de dictar en execució de resolucions judicials que afecten la Conselleria.  
  
Sisé  
Delegar en la Secretaria General Administrativa l'exercici de les competències següents:  
1. L'exercici de les competències relatives a la gestió de les despeses de personal, així com la firma de tots els documents administratius i de gestió comptable que siguen necessaris per a la preparació i execució de les despeses esmentades, així com dels interessos de demora que es pogueren produir.  
2. La firma de quants documents comptables siguen necessaris per a la imputació pressupostària i extrapressupostària derivats de l'execució del pressupost de gastos i ingressos  
3. La firma dels documents necessaris per a altes, baixes o modificacions de l'inventari de béns mobles de la Conselleria.  
  
Seté  
Delegar en les persones titulars de les direccions territorials de la Conselleria l'exercici de les competències següents:  
1. La contractació menor, així com el reconeixement de l'obligació i proposta de pagament, corresponents a les diverses fases de la despesa d'aquells contractes destinats a satisfer directament necessitats de les direccions territorials o dels seus centres dependents.  
2. L'obertura del període d'informació reservada previ a la iniciació dels procediments disciplinaris, que afecten el personal adscrit al seu centre directiu.  
  
Huité  
Delegar en la persona titular de la Direcció General del Canvi Climàtic i Qualitat Ambiental la potestat sancionadora atribuïda per les lleis sectorials en matèria de residus, control de la contaminació, protecció del medi ambient atmosfèric, intervenció administrativa ambiental i canvi climàtic.  
  
Nové  
Aquesta delegació de competències podrà ser revocada en qualsevol moment per l'òrgan delegatori, de conformitat amb el que estableix l'article 63.5 de la Llei 5/1983, de 30 de desembre, del Consell, i en l'article 13.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Així mateix, les competències delegades en aquesta resolució podran ser avocades, en els termes i amb els requisits que estableix l'article 14 d'aquesta última norma.  
  
Deu  
En tots aquells supòsits en què es faça ús d'aquesta delegació de competències, s'haurà de fer constar expressament aquest extrem en la resolució o acte que s'adopte, i es consideraran dictades per l'òrgan delegatori, tot això de conformitat amb el que estableix l'article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Onze  
Aquesta resolució entrarà en vigor l'endemà de la seua publicació en el Diari Oficial de la Comunitat Valenciana.  
  
València, 27 de juliol de 2015.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.